**Philippe Clement** (s. 22. maaliskuuta 1974) on belgialainen jalkapallovalmentaja ja entinen puolustaja.

Ura pelaajana
-------------

Clement aloitti pelaajauransa K. Beerschotissa, jossa debytoi kaudella 1992/93. Keskuspuolustajana pelannut Clement edusti uransa alkupuolella myös KRC Genkiä Belgian liigassa. Kaudella 1998/99 hän edusti Englannin Valioliigassa Coventry Cityä, mutta peliaika jäi vähäiseksi. Hän palasi yhden kauden jälkeen takaisin Belgiaan ja liittyi Club Bruggen vahvuuteen. Clement edusti seuraavan vuosikymmenen Clubia ja esiintyi yli 300 ottelussa seuran paidassa. Hän voitti joukkueen kanssa kahdesti Belgian mestaruuden. Hän siirtyi Clubista vuonna 2009 Germinal Beerschotiin, jossa lopetti uransa vuonna 2011.

Belgian maajoukkueessa Clement esiintyi 38 kertaa. Hän oli mukana MM-kisoissa 1998 ja EM-kisoissa 2000.

Ura valmentajana
----------------

Lopetettuaan pelaajauransa Clement palasi Club Bruggen organisaatioon U21-joukkueen valmentajaksi. Marraskuussa 2012 hän toimi kahdessa ottelussa Clubin päävalmentajana Georges Leekensin potkujen jälkeen. Juan Carlos Garridon tultua seuran päävalmentajaksi Clement siirtyi hänen apuvalmentajakseen. Garridon saatua potkut syyskuussa 2013 toimi Clement jälleen hetken aikaa Clubin päävalmentajana. Clement palasi apuvalmentajan tehtävään Michel Preud’hommen tultua päävalmentajaksi.

Clement jätti Clubin apuvalmentajan tehtävät kauden 2016/17 jälkeen ja siirtyi Waasland-Beverenin päävalmentajaksi kolmen vuoden sopimuksella. Hän jätti seuran kuitenkin jo joulukuussa siirtyäkseen KRC Genkin päävalmentajaksi. Clement luotsasi Genkin kaudella 2017/18 Belgian cupin loppuotteluun, jossa joukkue kuitenkin hävisi Standard Liègelle jatkoajalla. Kaudella 2018/19 Genk voitti Belgian liigan runkosarjan ja varmisti seurahistorian neljännen mestaruutensa ylemmässä loppusarjassa kahden pisteen erolla Club Bruggeen.

Mestaruuskauden jälkeen Clement jätti Genkin ja palasi takaisin Club Bruggeen seuran päävalmentajaksi. Clement luotsasi Bruggen kahteen perättäiseen Belgian mestaruuteen niin koronapandemian ennenaikaisesti päättämällä kaudella 2019/20 kuin kaudella 2020/21. Tammikuussa 2022 hän jätti Bruggen ja siirtyi Ranskan liigaan AS Monacon päävalmentajaksi. Clementin johdolla Monaco pelasi vahvan loppukauden ja se voitti yhdeksän viimeisestä kymmenestä liigaottelustaan nousten lopulta liigassa kolmanneksi. Kaudella 2022/23 Monaco putosi Mestarien liigasta karsinnoissa ja eteni Eurooppa-liigassakin vain ensimmäiselle pudotuspelikierrokselle, jossa hävisi Bayer 04 Leverkusenille rangaistuspotkukilpailun jälkeen. Liigassa joukkue taisteli pitkään kolmossijasta, mutta heikot esitykset viimeisillä kierroksilla pudottivat Monacon lopulta kuudenneksi ja europelien ulkopuolelle. Seura erotti Clementin kauden jälkeen.

Clement

Saavutukset
-----------

### Pelaajana

* Belgian mestaruus (2): 2003, 2005
* Belgian cup (4): 1998, 2002, 2004, 2007

### Valmentajana

* Belgian mestaruus (3): 2019, 2020, 2021
* Belgian Supercup: 2021
* Belgian liigan vuoden valmentaja: 2019
* Belgian vuoden valmentaja (Gouden Schoen): 2019, 2020
* Raymond Goethals -palkinto: 2018, 2019

Lähteet
-------

1. ↑  Philippe Clément Footballdatabase. Viitattu 13.6.2019. (ranskaksi)
2. ↑  Philippe Clement Belgianfootball.be. Viitattu 13.6.2019. (ranskaksi)
3. ↑  Philippe Clement Transfermarkt. Viitattu 13.6.2019. (englanniksi)
4. ↑  Bruges remercie Leekens UEFA.com. Viitattu 13.6.2019. (ranskaksi)
5. ↑  BELGIQUE: LE FC BRUGES LIMOGE SON ENTRAÎNEUR, L'ESPAGNOL GARRIDO C News. Viitattu 13.6.2019. (ranskaksi)
6. ↑  C'est confirmé: Preud'homme ira à Bruges La Libre. Viitattu 13.6.2019. (ranskaksi)
7. ↑  Philippe Clément nouvel entraîneur de Waasland-Beveren L'Equipe. Viitattu 13.6.2019. (ranskaksi)
8. ↑  Philippe Clement est le nouvel entraîneur du Racing Genk Le Soir. Viitattu 13.6.2019. (ranskaksi)
9. ↑  Standard victorious in Belgian Cup Final vrtNWS. Viitattu 13.6.2019. (englanniksi)
10. ↑  Racing Genk win Belgian league title Reuters. Viitattu 13.6.2019. (englanniksi)
11. ↑  Philippe Clement nouvel entraîneur du Club de Bruges (Arkistoitu – Internet Archive) Club Brugge. Viitattu 13.6.2019. (ranskaksi)
12. ↑  Club Brugge clinch Belgian title Reuters. Viitattu 7.1.2022. (englanniksi)
13. ↑  Philippe Clement becomes AS Monaco coach AS Monaco. Viitattu 7.1.2022. (englanniksi)
14. ↑  AS Monaco finishes 3rd in Ligue 1 and will play in the 3rd preliminary round of the Champions League Hello Monaco. Viitattu 8.6.2023. (englanniksi)
15. ↑  Agg: 5-5Leverkusen win on penalties UEFA. Viitattu 8.6.2023.(englanniksi)
16. ↑  Rennes snatch fourth, Monaco miss out on Europe Ligue1.com. Viitattu 8.6.2023. (englanniksi)
17. ↑  Official statement AS Monaco. Viitattu 8.6.2023. (englanniksi)
18. ↑  Philippe Clement verkozen tot Coach van het Jaar hbvl.be. Viitattu 7.1.2022.
19. ↑  Philippe Clement is opnieuw Coach van het Jaar bij de Gouden Schoen sporza.be. Viitattu 7.1.2022.
20. ↑  De Trofee Raymond Goethals stamnummer25.be. Viitattu 7.1.2022.

  


|  |  |  |
| --- | --- | --- |
| Edeltäjä:**Cedomir Janevski** | **Waasland-Beverenin päävalmentaja**6–12/2017 | Seuraaja:**Sven Vermant** |

|  |  |  |
| --- | --- | --- |
| Edeltäjä:**Albert Stuivenberg** | **KRC Genkin päävalmentaja**12/2017–2019 | Seuraaja:**Felice Mazzu** |

|  |  |  |
| --- | --- | --- |
| Edeltäjä:**Ivan Leko** | **Club Bruggen päävalmentaja**2019–1/2022 | Seuraaja:**Alfred Schreuder** |

|  |  |  |
| --- | --- | --- |
| Edeltäjä:**Niko Kovač** | **AS Monacon päävalmentaja**1/2022–2023 | Seuraaja:**Adi Hütter** |

Belgian joukkue – Jalkapallon MM-kilpailut 1998
1 De Wilde
2 Crasson
3 Staelens
4 Vidović
5 Borkelmans
6 Van der Elst
7 Wilmots
8 Oliveira
9 M. Mpenza
10 Nilis
11 Van Kerckhoven
12 Vande Walle
13 Verlinden
14 Scifo
15 Clement
16 De Boeck
17 Verstraeten
18 Verheyen
19 Van Meir
20 E. Mpenza
21 Boffin
22 Deflandre
Valmentaja Leekens

Belgian joukkue – Jalkapallon EM-kilpailut 2000
1 De Wilde |
2 Deflandre |
3 Valgaeren |
4 Staelens |
5 Clement |
6 Vanderhaeghe |
7 Wilmots |
8 Goor |
9 E. Mpenza |
10 Strupar |
11 Verheyen |
12 De Vlieger |
13 Herpoel |
14 Walem |
15 Peeters |
16 Nilis |
17 Léonard |
18 Van Kerckhoven |
19 Van Meir |
20 De Bilde |
21 M. Mpenza |
22 Hendrikx |
Valmentaja Waseige